Nordjyllands største tilbagevendende musikbegivenhed, Nibe Festival, kommer ud af dette års udgave med et underskud på omkring trekvart million kroner - mod et millionoverskud i 2006. - Det dyngvåde vejr tvang udgifterne i vejret, salget af billetter de første tre dage stod ikke mål med det rekordstore musikbudget på 4,4 millioner forklarer formand for Nibe festivalen Peter Møller Madsen. Han regner med et underskud på 750.000 kr. Men det rammer ikke de mange kulturelle foreninger, der hjælper med at afvikle festivalen, forsikrer han. - Underskudet kommer efter vi har uddelt 700.000 kr. til foreningerne, siger Peter Møller Madsen.

Referat:
Vejret kom i vejen for en succes i 2007